《见梅杂兴》
宋代·陆梦发

人间谁是识梅真，弃实求花后世心。
何似只如三代日，分甘投世万山深。
寄来陆凯浑多事，说到林逋亦费吟。
耿耿知音唯月在，无言相看古犹今。

作者简介：（1222—1275）徽州歙县人，字太初。博览群籍，尤深于《春秋》。理宗宝祐四年进士。累迁大理寺丞。奉旨率兵讨捕海寇，兵败而死。尚气节，文章典雅，笔札尤精。有《乌衣集》、《圻南集》、《晓山吟稿》。